קלאש רויאל

מהלך הקרב

כאשר השחקן לוחץ על כפתור ה-"Battle" שבלשונית הקרב, מערכת המשחק תחפש לו יריב בעל מספר גביעים דומה למספר הגביעים של השחקן.
במהלך הקרב, השחקן ישתמש בחפיסת הקרב אותה הוא כבר ארגן מראש.
זירת הקרב מחולקת לשני צדדים; הצד של השחקן (צבע כחול) והצד של היריב (צבע אדום). בכל צד יש שני מגדלי זירה (Arena towers) ומגדל מלך (King's tower) שנמצא מאחורי מגדלי הזירה. מתחת לזירת המשחק נמצא סרגל כלים, שמכיל את הקלפים שהשחקן יכול לשים כרגע (4 מתוך ה-8 שהוא משתמש בהם במהלך כל המשחק), ואת כמות ה-elixir ברגע זה.
לאורך כל המשחק השחקן מקבל elixir, אלא אם כן לשחקן יש 10 elixir ואז הוא לא יכול לקבל יותר. כל קלף עולה כמות מסוימת של elixir, וברגע שהשחקן שם את הקלף, הוא מאבד כמות של elixir על פי מחיר הקלף.
המטרה של כל שחקן היא להפיל כמה שיותר מהמגדלים של השחקן השני, אבל תוך כדי להשאיר את המגדלים שלו עומדים. תוך 3 דקות נגמר המשחק, ומנצח השחקן שנשארו לו יותר מגדלים (אם מפילים את המגדל הראשי של היריב המשחק נגמר אוטומטית). במקרה של תיקו, יש הארכה של דקה, שבה מנצח הראשון שהפיל לשני מגדל גם אם דקה עדיין לא עברה. (בטורנירים, אתגרים, קרבות ידידות ובארנה 13 ישנה הארכה של שלוש דקות).

רמת השחקן (level)

השחקן מתחיל ברמה 1 ויכול לעלות עד לרמה 13. ניתן לעלות רמות באמצעות צבירת נקודות ניסיון (XP). לאחר שהשחקן צובר מספר מסוים של נקודות ניסיון הוא עולה רמה (מספר נקודות הניסיון הדרושות עולה מרמה לרמה). השחקן צובר נקודות ניסיון כשהוא תורם לחבריו לשבט (clan) קלפים וכשהוא משדרג את קלפיו. עליית הרמה מרחיבה את אפשרויות השחקן, למשל, מרמה 8 ניתן להצטרף לאתגרים וטורנירים. בנוסף לכך, כשרמת הניסיון עולה שלב, גם החיים ועוצמת ההתקפה של הבניינים עולה.

חיילים

החייל זז על פני המסך ועושה נזק. לכל חייל יש הגדרות משלו כמו חיים, מהירות, נזק לשנייה, ועוד. לכמה מהחיילים יש יכולות מיוחדות כמו פגיעה רק בבניינים, מגן שמוסיף חיים, זימון חיילים אחרים ועוד אפשרויות.

שיקויים

לחשים ניתן לשים בכל מקום בזירה (בניגוד לחיילים ולבניינים, אותם אפשר לשים רק בשטח של השחקן (גם barbarian barrel, greveyard, goblin barrel נחשבים לחשים), והם בלתי ניתנים להריגה אין להם נקודות חיים, והאפקט שלהם מסתיים אחרי זמן מוגבל.

בניינים

לכל בניין יש פרק זמן מסוים שאחריו, הבניין יתפרק, אם כי אפשר לפרק אותו גם בעזרת מתקפות. כל בניין עושה אחד משלושת דברים - הוא יכול להוציא מתוכו חיילים כל כמה זמן, הוא יכול לירות על חיילי היריב, ועל מגדליו ממרחק שהם לא יכולים לגעת בו, או שהוא יכול לספק אליקסיר.

Pass Royale

ה-Pass Royale מחליף את תיבת הכתר. בכל 24 שעות נפתחת האפשרות לפתיחת tier חדש, שעל מנת להשיג אותו יש להשיג עשרה כתרים. לעומת תיבות הכתר, כל tier נשמר בזיכרון המשחק ולא נשכח. ישנם 35 tiers ב-Pass Royale, וכשמשיגים tier מקבלים תיבת כתר. ב-tier ה-35 מקבלים תיבה אגדית (Legendrey Chest). מי שקונה את ה-Pass Royale מקבל בנוסף פרסים נוספים על כל tier שהוא משיג. לדוגמה: תיבות, אימוג'ים, כניסה בלתי נגמרת לאתגרים ועוד.
מדי 30 יום מתחילה עונת pass royale חדשה, כאשר בכל פעם יש לה נושא אחר. אלו הם הנושאים לפי סדרם: ההצפה, האי המוצף, ארנה אדירה.

אתגרים

בכל שבוע יוצא לאוויר העולם אתגר חדש. למשחק יש אתגרים 2v2 ו 1v1. ישנם אתגרים המבוססים על קלפים חדשים או דורשים שימוש בהם. הדרך היחידה לצאת מן האתגר לפני מועד הסיום שלו היא הפסד של 3 משחקים בכל סיום אתגר מקבלים תיבה ובה פרסים שונים לפי מספר הניצחונות באתגר.

קלאש רויאל בישראל

ב-27 בדצמבר 2016 התקיים כנס קלאש רויאל הישראלי הראשון בתל אביב-יפו בו השתתפו היוטיוברים המובילים בישראל בקלאש רויאל. בנוסף התקיים במקום טורניר (2,000 קלפים) לכל המשתתפים, והזוכה בטורניר זה השתתף בטורניר נוסף (2,000 קלפים) ביחד עם היוטיוברים המובילים בארץ במשחק.
בפסח 2017 התקיים עוד כנס קלאש רויאל בגני התערוכה.
בחופש הגדול של 2017 התקיים עוד כנס בגני התערוכה בתל אביב.